
elektroniskās parakstīšanas datums 
	Nr. 1.4-1.1/32

	
	


Valsts konkurss Latvijas izglītības iestāžu profesionālās ievirzes 
mākslas un dizaina izglītības programmu audzēkņiem 
2026./2027. mācību gadā

Izdots saskaņā ar Valsts pārvaldes iekārtas
likuma 72. panta pirmās daļas 2. punktu un
Ministru kabineta 2012. gada 18. decembra
noteikumu Nr. 931 “Latvijas Nacionālā kultūras  centra nolikums” 4.4.punktu 
I. Vispārīgie noteikumi
1. Nolikums nosaka kārtību, kādā tiek organizēts Latvijas izglītības iestāžu profesionālās ievirzes izglītības mākslas un dizaina jomas programmu audzēkņu Valsts konkurss 2026./2027. mācību gadā (turpmāk – konkurss).
2. Konkursa tēma: Vides māksla un vides dizains. 
3. Konkursa mērķis ir izvērtēt mācību rezultātus un apzināt kultūrizglītības attīstību, sekmējot starpdisciplināru tēmu apguvi radošā mācību procesā. 
4. Konkursa uzdevumi: 
4.1. attīstīt audzēkņu izpratni par vides mākslu un vides dizainu, veicinot audzēkņu izpratni par vides izzināšanu un jaunradi;
4.2. attīstīt audzēkņu prasmes pētīt vidi, veidot telpiskus darbus un pamatot darba vēstījumu;
4.3. iepazīstināt audzēkņus ar vides mākslinieka un vides dizainera profesijām.
5. Konkursa dalībnieki ir profesionālās ievirzes izglītības programmas “Vizuāli plastiskā māksla” audzēkņi:
5.1. “Vizuāli plastiskā māksla I” 3.-7. (8.) klases audzēkņi;
5.2. “Vizuāli plastiskā māksla II” 3.-7. (8.) klases audzēkņi;
5.3. “Vizuāli plastiskā māksla III” 2.-5. klases audzēkņi;
5.4. “Vizuāli plastiskā māksla IV” 1., 2. klases audzēkņi.
6. Audzēkņi konkursā piedalās šādās vecuma grupās:
6.1.  jaunākā grupa: izglītības programmas “Vizuāli plastiskā māksla I” un “Vizuāli plastiskā māksla II” 3., 4. klases audzēkņi,  “Vizuāli plastiskā māksla III” 2. klases audzēkņi;
6.2. vecākā grupa: izglītības programmas “Vizuāli plastiskā māksla I” un “Vizuāli plastiskā māksla II” 5.,6.,7., (8.) klases audzēkņi, “Vizuāli plastiskā māksla III” 3., 4., 5.  klases audzēkņi, “Vizuāli plastiskā māksla IV” 1., 2. klases audzēkņi.

II. Konkursa rīkotājs
7. [bookmark: _Hlk145487378]Konkursu rīko Latvijas Nacionālais kultūras centrs (turpmāk – Centrs), Reģ. Nr. 90000049726, adrese: Zigfrīda Annas Meierovica bulvāris 14-7, Rīga, LV-1050. 
8. Centra kontaktinformācija: e-pasts: pasts@lnkc.gov.lv, tālrunis 67228985, mob. tālr. 26436135, tīmekļvietne: www.lnkc.gov.lv sadarbībā ar izglītības iestādēm, kuras īsteno profesionālās vidējās un profesionālās ievirzes mākslas un dizaina izglītības programmas (turpmāk - izglītības iestādes) un profesionālās vidējās izglītības iestādēm, kuras pilda metodisko centru funkcijas (turpmāk – metodiskie centri).
9. Centra kontaktpersonas ar konkursu saistītajos jautājumos: Kultūrizglītības nodaļas mākslas izglītības eksperte Ilze Kupča, mob. tālr. 29458876, e-pasts: ilze.kupca@lnkc.gov.lv. 

III. Konkursa I kārtas norise
10. Konkursa I kārtu organizē izglītības iestāde laika posmā līdz 2027.gada 15.janvārim;
11. Konkursa dalībnieks izstrādā un iesniedz konkursa darbu, kas izstrādāts atbilstoši konkursa uzdevuma variantam (1. pielikums).
12. Izglītības iestāde:
12.1. nosaka konkursa I kārtas norises vietu un laiku;
12.2. nodrošina konkursa I kārtas sagatavošanu un norisi; 
12.3. izveido konkursa I kārtas žūriju, tajā iekļaujot izglītības iestādes pedagogus, metodisko komisiju, administrācijas pārstāvjus. Žūrijas darbā ieteicams pieaicināt nozares pārstāvjus no citām izglītības iestādēm;
12.4. līdz 2027.gada 22.janvārim iesniedz pieteikumu konkursa II kārtai ar izvirzītajiem dalībniekiem (elektroniski) https://www.lnkc.gov.lv/lv/valsts-konkursi-makslas-joma;
12.5. pamatojoties uz konkursa I kārtas rezultātiem, izvirza konkursa II kārtai izglītības programmas “Vizuāli plastiskā māksla” neatkarīgi no vecuma grupas, t.sk. “Vizuāli plastiskā māksla I”, “Vizuāli plastiskā māksla II”, “Vizuāli plastiskā māksla III”,  “Vizuāli plastiskā māksla IV” audzēkņus:
12.5.1. kopā līdz 2 (diviem) dalībniekiem - individuāliem dalībniekiem  vai dalībnieku grupai, kuras sastāvā ir 2 cilvēki (turpmāk – dalībnieku pārim), ja izglītības programmā mācās līdz 50 audzēkņiem;
12.5.2. kopā līdz 4 (četriem) dalībniekiem - individuāliem dalībniekiem vai dalībnieku pāriem, ja izglītības programmā mācās no 51 līdz 120 audzēkņiem;
12.5.3. kopā līdz 6 (sešiem) dalībniekiem - individuāliem dalībniekiem vai dalībnieku pāriem, ja izglītības programmā mācās no 121 līdz 200  audzēkņiem;
12.5.4. kopā līdz 8 (astoņiem) dalībniekiem - individuāliem dalībniekiem vai dalībnieku pāriem, ja izglītības programmā mācās vairāk kā 200  audzēkņi.

IV. Konkursa II kārtas norise

13. Konkursa II kārtu rīko Centrs no 2027.gada 1.februāra līdz 5.martam šādos metodiskajos centros:
13.1. MIKC “Liepājas Mūzikas, Mākslas un dizaina vidusskola” Bērnu mākslas skolā, Alejas ielā 18, Liepājā;
13.2. Valmieras Dizaina un mākslas vidusskolā, Purva ielā 12, Valmierā;
13.3. MIKC “Latgales Mūzikas un mākslas vidusskola” Rēzeknes Mākslas un dizaina skolā, Baznīcas ielā 34a, Rēzeknē;
13.4. MIKC “Nacionālā Mākslu vidusskola” J.Rozentāla Mākslas skolā, Slokas ielā 52a, Rīgā;
13.5. MIKC Rīgas Dizaina un mākslas vidusskolā, Kr.Valdemāra ielā 139, Rīgā.
14. Centrs:
14.1. nodrošina konkursa II kārtas sagatavošanu un norisi, t.sk. izstrādā konkursa II kārtas uzdevumu, ar kura saturu konkursa dalībnieki iepazīstas konkursa II kārtas norises dienā; 
14.2. nodrošina konkursa II kārtas uzdevuma veikšanai nepieciešamos papildus materiālus;
14.3. izveido konkursa žūriju vismaz trīs cilvēku sastāvā, kas vērtē dalībnieku darbus konkursa II kārtā, un nodrošina žūrijas un sekretariāta darbu;
14.4. protokolā apkopo II kārtas dalībnieku vērtējumu;
14.5. ievieto informāciju par II kārtas rezultātiem Centra tīmekļa vietnē līdz 2027.gada 15. martam. 
15. Konkursa II kārtas dalībnieki II kārtas konkursa dienā iesniedz konkursa I kārtā veikto radošo darbu konkursa II kārtas norises vietā – metodiskajā centrā (1., 3. pielikums) un piedalās metodiskā centra organizētā izstādē. 

V. Konkursa saturs un uzdevumi

16. Konkursa I kārtā dalībnieki izpilda konkursa uzdevumu, izvēloties vienu no četriem konkursa uzdevumu variantiem (1. pielikums):
16.1. 1.variants “Telpiska kolāža “Skolas vides elementi citā kārtībā vai nekārtībā”” , izvēloties darba organizācijas formu – individuāli vai pārī;
16.2. 2. variants “Skats pa logu kā ierosme scenogrāfijas izveidei”, izvēloties darba organizācijas formu –  individuāli vai pārī;
16.3. 3.variants “Dabas objekta attēlojums apaļskulptūrā un modelēšana vidē”, izvēloties darba organizācijas formu –  individuāli;
16.4. 4.variants “Apkārtējās vides pārveide dizaina maketā un fotokolāžās”, izvēloties darba organizācijas formu –  individuāli, pārī vai grupā (vienas klases ietvaros).
17. Konkursa I un II kārtas uzdevumu saturs ietver šādas uzdevuma daļas:
17.1. izpēte – skices, izpētes procesa  atspoguļojums;
17.2. radoša darba veikšana – idejai atbilstošu izteiksmes līdzekļu lietojums, darba mākslinieciskā un tehniskā kvalitāte;
17.3. darba prezentēšana – idejas konceptuālais risinājums un pamatojums, darba eksponēšanas kultūra.
18. Konkursa II kārtā dalībnieks individuāli vai dalībnieki pārī (pēc izvēles, ko izglītības iestāde norādījusi pieteikumā (saskaņā ar nolikuma 12.4. punktu, 4.pielikums) veic konkursa uzdevumu, ar kura saturu konkursa dalībnieki iepazīstas konkursa II kārtas norises dienā.
19. Konkursa II kārtas uzdevuma veikšanai paredzētais laiks ir 2 (divas) astronomiskās stundas.
20. Konkursa II kārtas uzdevuma veikšanai izglītības iestāde dalībniekiem nodrošina nepieciešamos darba piederumus: grafīta zīmuli, krāsainos zīmuļus, flomāsterus, dzēšgumiju, līmes zīmuli, šķēres.
21. Pārējos uzdevuma izpildei nepieciešamos materiālus nodrošina Centrs. 

VI. Konkursa darbu vērtēšana 
22. Konkursa I un II kārtas žūrija konkursa darbus vērtē divās vecuma grupās individuāli, audzēkņu pārī vai grupā (tikai I kārtā):
22.1. individuāls darbs jaunākajā grupā; 
22.2. grupas darbs jaunākajā vecuma grupā;
22.3. individuāls darbs vecākajā grupā;
22.4. grupas darbs vecākajā grupā.
23. Konkursa žūrija konkursa I un II kārtas darbus vērtē pēc šādiem pamatkritērijiem, katram kritērijam piešķirot noteiktu punktu skaitu: 
23.1. izpēte - skices, izpētes procesa  atspoguļojums, 1 līdz 10 punkti;
23.2. radoša darba veikšana - idejai atbilstošu izteiksmes līdzekļu lietojums, darba mākslinieciskā un tehniskā kvalitāte, 1 līdz 10 punkti;
23.3. darba prezentēšana- idejas konceptuālais risinājums un pamatojums, darba eksponēšanas kultūra, 1 līdz 10 punkti.
24. Vērtējumi tiek izteikti 10 punktu skalā, kur 10 – “izcili”, 9 – “teicami”, 8 – “ļoti labi”, 7 – “labi”, 6 – “gandrīz labi”, 5 – “viduvēji”, 4 – “gandrīz viduvēji”, 3 – “vāji”, 2 – “ļoti vāji”, 1 – “ļoti, ļoti vāji”. 
25. Maksimālais punktu skaits, ko konkursa darbam I un II konkursa kārtā var piešķirt viens žūrijas loceklis, ir 30 punkti.
26. Konkursa žūrijai ir tiesības nevērtēt konkursa darbu, kurš neatbilst konkursa uzdevumam vai nosacījumiem. 
27. Konkursa I kārtas žūrija:
27.1. vērtē katra dalībnieka vai dalībnieku grupas konkursa I kārtas darbu;
27.2. vērtē konkursa I kārtas darbus atbilstoši uzdevuma variantam (saskaņā ar nolikuma 16. punktu, 1. pielikums) noteiktajiem detalizētajiem kritērijiem (2.pielikums).
28.  Konkursa II kārtas žūrija:
28.1. izvērtē konkursa II kārtas darbus;
28.2. atbilstoši konkursa II kārtas rezultātiem nosaka konkursa laureātus.
29. Konkursa I un II kārtas žūrijai ir pienākums ievērot Ministru kabineta 2018. gada 21. novembra ieteikumos Nr. 1 “Valsts pārvaldes vērtības un ētikas pamatprincipi” noteiktos profesionālās ētikas un uzvedības pamatprincipus un atturēties no pienākumu veikšanas, ja konstatēts interešu konflikts, par to nekavējoties informējot LNKC kontaktpersonu. 
30. Žūrijas sēdes ir slēgtas un notiek klātienē.
31. Žūrijas lēmums ir galīgs un neapstrīdams.

VII. Personas datu aizsardzība

32. Personas datu pārzinis konkursam ir Centrs un izglītības iestāde. 
33. Personas datu apstrādātāji ir Centrs un izglītības iestāde.
34. Personas datu apstrādes mērķis – konkursa norises nodrošināšana. 
35. Personas datu apstrādes tiesiskais pamats – dalībnieka vai tā likumiskā pārstāvja piekrišana un uz pārzini attiecināms juridisks pienākums. 
36. Personu dati tiek vākti un apstrādāti tikai tādā apjomā un termiņā, cik tas nepieciešams šajā nolikumā noteikto mērķu un Centram saistošo normatīvo aktu prasību izpildei.
37. Personas tiesības:
37.1. pieprasīt informāciju par saviem Centra rīcībā esošajiem personas datiem;
37.2. pieprasīt Centram savu personas datu labošanu vai dzēšanu, vai apstrādes ierobežošanu attiecībā uz tiem, vai tiesības iebilst pret apstrādi tiktāl, cik tas ir objektīvi iespējams un nav pretrunā ar Centra pienākumiem un tiesībām, kas izriet no normatīvajiem aktiem;
37.3. iesniegt sūdzību uzraudzības iestādei – Datu valsts inspekcijai.
38. Personas datu apstrādes ietvaros Centrs nodrošina:
38.1. informācijas sniegšanu personai saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) 13. pantu;
38.2. tehnisko un organizatorisko pasākumu veikšanu personas datu drošības un aizsardzības nodrošināšanai;
38.3. iespēju personai labot, dzēst tās sniegtos personas datus, ierobežot un iebilst pret savu personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo nolikumu.
39. Centrs apņemas bez nepamatotas kavēšanās paziņot personai par tās datu aizsardzības pārkāpumu gadījumā, ja personas datu aizsardzības pārkāpums varētu radīt augstu risku personas tiesībām un brīvībām.
40. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz personas tiesībām un brīvībām datu aizsardzības jomā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
41. Izglītības iestādes vadītājs nodrošina, ka dalībnieku likumiskais pārstāvis izglītības iestādei rakstiski ir sniedzis informāciju par izglītojamo personas datu nodošanu Centram, lai nodrošinātu konkursa norisi.
42. Piekrītot piedalīties konkursā, dalībnieks vai viņa likumiskais pārstāvis piekrīt tam, ka konkursa norises laikā dalībnieki var tikt fotografēti vai filmēti, un audiovizuālais materiāls var tikt publiskots. Centrs nodrošina, ka uzņemtie materiāli netiks izmantoti komerciāliem mērķiem vai reklāmai.

VIII. Noslēguma noteikumi
43. LNKC ir tiesības izdarīt grozījumus nolikumā. Nolikuma grozījumi vai nolikuma konsolidētā redakcija tiek ievietota LNKC tīmekļa vietnē.
44. Izglītības iestādes vadītājs, piesakot audzēkni konkursam, apliecina, ka ir iepazinies ar konkursa nolikumu, piekrīt konkursa noteikumiem un apņemas izpildīt tajā noteikto.
45. Visus izdevumus, kas saistīti ar konkursa dalībnieka piedalīšanos konkursā, sedz izglītības iestāde.
46. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
47. Visas domstarpības un strīdi, kas var rasties nolikuma izpildes gaitā, tiek risināti savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā saskaņā ar Latvijas Republikas spēkā esošajiem normatīvajiem aktiem.


Direktore   			(paraksts*)			S. Pujāte
 
 
* Dokuments ir parakstīts ar drošu elektronisko parakstu



Kupča 29458876
Ilze.Kupca@lnkc.gov.lv


1. pielikums
Centra nolikumam Nr. 1.4-1.1/32
“Valsts konkurss Latvijas izglītības iestāžu profesionālās ievirzes
mākslas un dizaina izglītības programmu audzēkņiem
2026./2027. mācību gadā”

Konkursa I kārtas uzdevumu varianti un nosacījumi
                                             
	1.variants: “Telpiska kolāža “Skolas vides elementi citā kārtībā vai nekārtībā””
Iztēlojas, kā varētu izmainīt noskaņu un tēlu kādai no skolas telpām, lai tā neatgādinātu skolu, bet citu, pavisam neparastu vidi. Veido telpisku maketu kolāžas tehnikā, izmantojot skolas vidē skicētos interjera priekšmetus un objektus. Apkopo izpētes materiālus darba mapē, izveido darba anotāciju.*

Izpētes vieta: Skolas iekštelpas 
Uzdevuma ilgums: līdz četrām nodarbībām (8 x 40 min)
Darba organizācijas forma: darbs grupā (pētnieciskā daļa) un individuāli vai pārī (kolāža)
Mācību priekšmeti: Zīmēšana/ Kompozīcija/ Darbs materiālā vai citi pēc skolas izvēles



Materiāli
Izpētei: skolas telpu (stāva/u) plāns;
Maketam: uz pusēm pārlocīta A3 lapa (bieza);
Skicēm: papīrs, flomāsteri, pildspalvas, krāsainie zīmuļi;
Papildu materiāli: otrreiz izmantojami papīra/ kartona atgriezumi, drukas materiāli, līme, šķēres;
Anotācija: A5 izdruka (pēc parauga, 3.pielikums);
Darba mape: uz pusēm pārlocīta A3 lapa.
Darba gaita*
Audzēkņi:
1. Izpēta savas skolas vidi, meklējot interesantu vietu/as skicēšanai. 
2. Skicē neliela izmēra interjera priekšmetus, nejaušus objektus, dizaina elementus, augus, u. c. 
3. Izdomā ideju iztēlotai un pārveidotai skolas telpai, kurā ietverti skicētie priekšmeti, bet izvietoti citā kārtībā (vai nekārtībā).
4. Novērtē un atlasa idejai atbilstošas skices. Izgriež skicētos objektus.
5. Sagatavo maketu darbam, kur veido telpisku kolāžu.
6. Veido maketu jaunradītajai telpai – izvieto un pielīmē skicētos objektus pie vertikālās un horizontālās plaknes. Nepieciešamības gadījumā papildina maketu ar papildu elementiem – zīmējumiem, kolāžas materiāliem, krāsas lietojumu.
7. Izdomā nosaukumu jaunradītajai telpai. 
8. Izveido darba mapi – vāciņus. Darba mapē ievieto darba procesā radušos papildu materiālus, kas atspoguļo informāciju par izpētes procesu: skices, skolas plānu u. c.
9. Izveido darba anotāciju (pēc dotā parauga, 3.pielikums), iekļauj informāciju:
9.1. autora/u vārds/i, uzvārds/i, skola, klase (mākslas skolas),
9.2. darba nosaukums,
9.3. laukumā “Darba iecere un rezultāts” skaidro darba ieceri, skiču atlasi atbilstoši darba vēstījumam. Apraksta skicēšanas vietas, izvēlētos objektus, darbu ar skolas plānu. 
9.4. Noformē darbu eksponēšanai (skatīt attēlu).
*Uzdevumā skolotājs iekļauj mācību satura tēmas/ vingrinājumus, kas iepazīstina audzēkņus ar:
· vides mākslas un dizaina piemēriem;
· ar skolas plānu un apzīmējumiem plānā;
· ar cilvēkmērogu – skicēto objektu izmēriem attiecībā pret cilvēka un telpas izmēriem;
· ar terminiem: skolas plāns, telpisks makets, interjers, kolāža.
Konkursa uzdevuma 1.varianta “Telpiska kolāža “Skolas vides elementi citā kārtībā vai nekārtībā” iesniedzamie darbi:
· I kārtas vērtēšanai visiem dalībniekiem;
· konkursa II kārtas dalībnieki II kārtas konkursa dienā iesniedz konkursa I kārtā veikto radošo darbu konkursa II kārtas norises vietā:
1. Makets.
2. Anotācija (aizpildīta pēc parauga, 3.pielikums), piestiprināta pie maketa pamatnes.
3. Darba mape, kur iekļauti darba materiāli.

	



















	
	


Makets (uz pusēm pārlocīta A3 lapa)

Skices, pielīmētas pie maketa






Anotācija (A5, paraugs), piestiprināta (horizontāli) pie pamatnes apakšējās malas



Darba mape (uz pusēm pārlocīta A3 lapa)





Konkursa uzdevuma 1.varianta “Telpiska kolāža “Skolas vides elementi citā kārtībā vai nekārtībā” vērtēšanas kritēriji (1–30 punkti): 
1. Izpēte – skices, pieraksti, izpētes procesa  atspoguļojums radošajā darbā un darba mapē, 1–10 punkti.
2. Radošais darbs – idejai atbilstošu izteiksmes līdzekļu lietojums maketā un maketa tehniskā kvalitāte, 1–10 punkti.
3. Darba prezentēšana – ieceres atspoguļojums darba nosaukumā un anotācijā, darba eksponēšanas kultūra, 1–10 punkti.


	2.variants:  Skats pa logu kā ierosme scenogrāfijas izveidei
Izvēlas skatu pa logu vai ainavas motīvu skolas apkārtnē, lai veidotu scenogrāfiju izdomātam notikumam. Izveido scenogrāfijas maketu. Dokumentē darba procesu un apkopo materiālus darba mapē, izveido anotāciju.*

Izpētes vieta: Skolas apkārtne
Uzdevuma ilgums: līdz 4 nodarbību reizēm (8 x 40 min)
Darba organizācijas forma: individuāls darbs vai darbs pārī
Mācību priekšmeti: Gleznošana/ Kompozīcija/ Darbs materiālā vai citi pēc skolas izvēles



Materiāli 
Izpētei: Skolas teritorijas/ pilsētas karte/ plāns; 
Skicēšanai: grafīta zīmulis, krāsainie zīmuļi, flomāsteri;
Gleznošanai: krāsas (pēc izvēles): guašs, akrils, akvarelis, papīrs A4
Maketam: uz pusēm pārlocīta A3 papīra lapa (bieza);
Papildus materiāli: līme, šķēres;
Anotācija: A5 izdruka (pēc parauga, 3.pielikums);
Darba mape: uz pusēm pārlocīta A3 lapa.
Darba gaita*
Audzēkņi:
1. Novērtē skatu pa logu. 
2. Iztēlojas, ka skats aiz loga (vai ainavas motīvs) ir ierosme kādam izdomātam notikumam (izrāde, izstāde, vides iekārtojums u. c.), kam jāveido scenogrāfija.
3. Iepazīst klātienē konkrēto vietu un izpēta to. Dokumentē izpētes procesu.
4. Skicē izvēlēto skatu grafiski un gleznieciski, domājot par scenogrāfijas uzbūvi: tuvāk – tālāk, zeme – debesis, priekšplāns – vidusplāns – tālākais plāns u. c.
5. Glezno uz atsevišķām lapām vairākus darbus ar izvēlētā skata plāniem (priekšplāns, vidējais plāns, fons), lai varētu brīvi izmantot to scenogrāfijas izveidē.
6. Izdomā notikumu un tēlus,  kas varētu darboties izveidotajā scenogrāfiskajā vidē. Izdomā darba nosaukumu.
7. Sagatavo maketu darbam, kur veidot scenogrāfiju.
8. Atlasa un izgriež gleznotos ainavas elementus. Vienu gleznojumu atstāj nesagrieztu.
9. Veido scenogrāfijas maketu – izvieto un pielīmē scenogrāfijas elementus pie vertikālās un horizontālās plaknes. Nepieciešamības gadījumā papildina maketu ar papildu elementiem.
10. Izveido darba mapi – vāciņus. Darba mapē ievieto vienu (nesagrieztu) gleznojumu un darba procesā radušos materiālus, kas atspoguļo informāciju par izpētes procesu: skices, darba procesa fotofiksāciju, informāciju par konkrēto vietu, karti, u. c.
11. Izveido anotāciju (digitāli, pēc dotā parauga), iekļauj informāciju:
· autora/u vārds/i, uzvārds/i, skola, klase (mākslas skolas),
· darba nosaukums,
· laukumā “Darba iecere un rezultāts” skaidro darba ieceri un pamatojumu scenogrāfijas izveidei. 
12. Noformē darbu eksponēšanai (skatīt attēlu).
*Uzdevumā skolotājs iekļauj mācību satura tēmas/ vingrinājumus, kas iepazīstina audzēkņus ar:
· vides mākslas un dizaina piemēriem;
· karti (piemēram, izpēta izvēlēto skatu apkārtnes kartē un atzīmē tajā to, ko var saredzēt no izvēlētā skatu punkta u. c.);
· ar cilvēkmērogu (kāda ir scenogrāfijas elementu attiecība pret cilvēka vai citu notikumā darbojošos tēlu izmēriem); 
· ar terminiem: scenogrāfija, makets, karte, ainava, motīvs, skata punkts, priekšplāns – vidusplāns – tālākais plāns.
Konkursa uzdevuma 2.varianta “Skats pa logu kā ierosme scenogrāfijas izveidei”
 iesniedzamie darbi:
· I kārtas vērtēšanai visiem dalībniekiem;
· konkursa II kārtas dalībnieki II kārtas konkursa dienā iesniedz konkursa I kārtā veikto radošo darbu konkursa II kārtas norises vietā:
1. Makets.
2. Anotācija (aizpildīta pēc parauga, 3.pielikums), piestiprināta pie maketa pamatnes.
3. Darba mape, kur iekļauts viens gleznojums un darba materiāli.

Makets (uz pusēm pārlocīta A3 lapa)


Scenogrāfijas elementi, pielīmēti pie maketa



Anotācija (A5, paraugs), horizontāli piestiprināta pie pamatnes apakšējās malas



Darba mape (uz pusēm pārlocīta A3 lapa) 

Darba mapē iekļauts gleznojums, kas netiek izmantots maketā (nepieciešamības gadījumā tiek izstādīts izstādes ekspozīcijā kopā ar darbu)



Konkursa uzdevuma 2.varianta “Skats pa logu kā ierosme scenogrāfijas izveidei” I kārtas vērtēšanas kritēriji (1–30 punkti):
1. Izpēte – grafiskās un krāsu skices, izpētes procesa  atspoguļojums, 1–10 punkti.
2. Radošais darbs – idejai atbilstošu izteiksmes līdzekļu lietojums maketā, maketa tehniskā kvalitāte, 1–10 punkti.
3. Darba prezentēšana – ieceres atspoguļojums darba nosaukumā un anotācijā, darba eksponēšanas kultūra, 1–10 punkti.




	3.variants: “Dabas objekta attēlojums apaļskulptūrā un modelēšana vidē”
Izvēlas dabas objektu, atveido to telpiski un modelē jaunradītā darba atrašanos vidē. Dokumentē darba procesu un rezultātu, apkopo materiālus darba mapē, izveido anotāciju.*

Izpētes vieta: Skolas pagalms/parks/ mežs/ tuvākā apkārtne 
Uzdevuma ilgums: līdz 5 nodarbību reizēm (10 x 40 min) 
Darba organizācijas forma: darbs grupā (pētnieciskā daļa) un individuāli (veidošana)
Mācību priekšmeti: Veidošana/ Darbs materiālā/ Dizaina pamati/ Mediju pamati vai citi pēc skolas izvēles.



Materiāli
Izpētei: skolas teritorijas plāns/ pilsētas karte / https://maps.google.com u. c. interneta resursi;
Veidošanai: plastilīns, māls, šamots, putuplasts (brīva izvēle), veidošanas instrumenti, veidošanas pamatne 20 cm x 20 cm;
Anotācija: A5 izdruka (pēc parauga, 3.pielikums);
Darba mape: uz pusēm pārlocīta A3 lapa
Darba gaita*
Audzēkņi:
1. Pēta apkārtējo vidi, kolekcionē dabas objektus un materiālus (čiekuri, piepes, akmeņi, mizas u. c.).
2. Izpēta savākto dabas materiālu kolekciju, izvēlas konkrētu/s dabas objektu/s, ko veidot materiālā.
3. Fotografē vietu/as, kur varētu atrasties jaunradītais darbs – vides objekts, lai tas papildinātu esošo ainavu, vidi. 
4. Veido apaļskulptūru uz dotās pamatnes, radoši interpretējot izvēlēto/os dabas objektu/s atbilstoši idejai par ārtelpas vides veidošanu.
5. Fotografē darba procesu un gatavo darbu – apaļskulptūru.
6. Atlasa vietas fotogrāfijas, kuras būs nepieciešamas jaunradītā darba/vides objekta ievietošanai vidē.
7. Veido kolāžu uz papīra vai datorā, modelējot jaunradītā vides objekta novietojumu.
8. Izveido darba mapi – vāciņus. Darba mapē ievieto darba procesā radušos materiālus, kas atspoguļo informāciju par izpētes procesu: skices, fotogrāfijas, informāciju par konkrēto vietu skulptūras novietošanai, karti, fotoattēlus u. c.
9. Izveido anotāciju (pēc dotā parauga, 3.pielikums), iekļauj informāciju:
· autora/u vārds/i, uzvārds/i, skola, klase (mākslas skolas),
· darba nosaukums,
· laukumā “Darba iecere un rezultāts” skaidro darba ideju, ieceri un pamatojumu skulptūras novietošanai vidē un skulptūras vēstījumu. 
10. Noformē darbu eksponēšanai (skatīt attēlu).

⃰ Uzdevumā skolotājs iekļauj mācību satura tēmas/ vingrinājumus, kas iepazīstina audzēkņus ar:
· mākslas un dizaina piemēriem;
· karti un plānošanu vidē, piemēram, norāda vietas kartē, kur atrasti dabas objekti, plāno jaunradīto skulptūru vidē u. c.;
· cilvēkmērogu (tēlniecības objekta izmēru attiecība pret cilvēka, vides elementu izmēriem u. c.) un proporcijām; 
· terminiem: dabas objekts, dabas materiāli, karte, teritorijas plāns, apaļskulptūra, vides objekts.

Konkursa uzdevuma 3.varianta “Dabas objekta attēlojums apaļskulptūrā un modelēšana vidē” iesniedzamie darbi:
· I kārtas vērtēšanai visiem dalībniekiem;
· konkursa II kārtas dalībnieki II kārtas konkursa dienā iesniedz konkursa I kārtā veikto radošo darbu konkursa II kārtas norises vietā:
1. Apaļskulptūra uz pamatnes, pamatnei uz vertikālās plaknes pievienota vides fotogrāfija (attēlo skulptūras vietu vidē).
2. Anotācija (aizpildīta pēc parauga, 3.pielikums), piestiprināta pie veidošanas pamatnes;=.
3. Darba mape, kur iekļauti darba materiāli.

	Vides foto, kur plānots novietot apaļskulptūru (A4), nostiprināts (vertikāli) pie aizmugurējās pamatnes malas 90◦ leņķī

Apaļskulptūra


Pamatne (20 x 20 cm)

Anotācija (A5, paraugs), piestiprināta (horizontāli) pie pamatnes apakšējās malas





Darba mape (uz pusēm pārlocīta A3 lapa)




Konkursa uzdevuma 3.varianta “Dabas objekta attēlojums apaļskulptūrā un modelēšana vidē” I kārtas vērtēšanas kritēriji (1–30 punkti):
1. Izpēte – fotodokumentēšana, skices, fotomateriāli skulptūras modelēšanai vidē, izpētes procesa  atspoguļojums radošajā darbā un darba mapē, 1–10 punkti;
2. Radošais darbs –  tēlniecisku  izteiksmes līdzekļu lietojums apaļskulptūrā atbilstoši iecerei un darba tehniskā kvalitāte, 1–10 punkti;
3. Darba prezentēšana – iecere un vēstījums, tā atspoguļojums darba nosaukumā un anotācijā, darba eksponēšanas kultūra, 1–10 punkti.

4.variants: “Apkārtējās vides pārveide dizaina maketā un fotokolāžās”
Izpēta vietu skolas apkārtnē, kura šobrīd ir nesakopta un gaida pārvērtības. Domā idejas un veido telpisku maketu vietas pārveidei. Izveido 2 fotokolāžas, attēlojot vietu pirms un pēc pārveides. Apkopo izpētes materiālus darba mapē, izveido darba anotāciju.*

Izpētes vieta: Skolas pagalms/ tuvākā apkārtne pilsētvide 
Uzdevuma ilgums: līdz 6 nodarbību reizēm (6 x 40 min)
Darba organizācijas forma: darbs grupā un/vai individuāli 
Mācību priekšmeti: Dizaina pamati, Mākslas pamati, Mediju pamati vai citi mācību priekšmeti pēc skolas izvēles

Materiāli
Izpētei: “ciemiņš” – rotaļlieta, aksesuārs vai tēls, kas tiks fotografēts vides izpētes gaitā;
Izpētei: skolas teritorijas plāns/ pilsētas karte/ plāns, https://maps.google.com u. c. interneta resursi;
Skicēšanai un plānošanai: grafīta zīmulis, krāsainie zīmuļi, flomāsteri;
Maketam: papīrs, kartons, dabas vai otrreiz pārstrādājamie materiāli, līme, un citi nepieciešamie instrumenti;
Foto kolāžām: A3 lapas (2 gab.), tehnika fotografēšanai un attēlu izdrukāšanai;
Anotācija: A5 izdruka (pēc parauga, 3.pielikums);
Darba mapei: uz pusēm pārlocīta A3 lapa.
Darba gaita*
Audzēkņi:
1. Izvēlas vietu, kas šobrīd ir neinteresanta, degradēta vai potenciāla pārvērtībām. Izpēta to.
2. Uzzina informāciju par vietu (stāstus, vēstures liecības u. c.), apkopo izpētīto.
3. Fotografē izvēlēto vidi un vietu, iepazīstinot ar to “ciemiņu” (piemēram, lego cilvēciņš, spēļmanta u. c.) tā, lai “ciemiņš” ir kadrā. 
Ciemiņa tēls palīdzēs saredzēt “nebūšanas” – neizdarītās lietas un darbus, palīdzēs noformulēt un motivēt pārveides projektiem.
4. Domā idejas vietas pārveidošanai. Definē mērķauditoriju – tos, kuri izmantos vidi (piemēram, mākslas skolas audzēkņi un skolotāji, bērni, vecvecāki vai putni, gliemeži, sliekas u. c.).
5. Skicē, attīstot vides pārveides ieceri. Domā par lietotāju labbūtību, ērtumu, drošību. 
6. Veido ideju maketu (ātro maketu) vietas funkcionālai un/vai mākslinieciskai pārveidei. Maketējot domā par plānojumu – patreizējo un vēlamo. 
7. Fotografē maketu/s no dažādiem rakursiem.
8. Veido 2 foto kolāžas (uz papīra vai datorā, A3):
8.1. Foto kolāža (nr. 1) ar “ciemiņu” – fotostāsts par vides izpēti, ietverot informāciju:
· Kas? (pēta, dodas pārgājienā, fotografē u. c);
· Kur? (vieta – pilsēta/ vieta/ teritorija u. c.);
· Kāpēc? (pārveides iespēja, iecere, u. c.)
8.2. Foto kolāža (nr. 2) ar maketu un papildu informāciju par vides pārveides ideju un iecerētajiem uzlabojumiem.
9. Izdomā nosaukumu savam vides pārveides projektam.
10. Izveido darba mapi – vāciņus. Darba mapē ievieto darba procesā radušos papildu materiālus, kas atspoguļo informāciju par izpētes procesu: fotogrāfijas, skices, plānu vai karti maketa fotogrāfijas u. c. 
11. Izveido darba anotāciju (3.pielikums, pēc dotā parauga), iekļauj informāciju:
· autora/u vārds/i, uzvārds/i, skola, klase (mākslas skolas),
· darba nosaukums,
· laukumā “Darba iecere un rezultāts” apraksta  izpētes procesu – informāciju par vietu, un esošo situāciju, vides pārveides ideju (kam un ko uzlaboja), labbūtības risinājumus konkrētiem lietotājiem/ mērķim. 
12. Noformē darbus eksponēšanai (skatīt  attēlu).
⃰ Uzdevumā skolotājs iekļauj mācību satura tēmas/ vingrinājumus, kas iepazīstina audzēkņus ar:
· vides mākslas un dizaina piemēriem;
· karti un plānošanu vidē (darbs ar skolas teritorijas /pilsētas plāna vai karti, plāna/ kartes “lasīšana”);
· cilvēkmērogu (objektu vidē izmēriem attiecība pret cilvēka izmēriem u. c.) un proporcijām; 
· terminiem: skolas plāns, karte, labbūtība, makets, mērķauditorija, vides funkcionāla pārveide, vides mākslinieciska pārveide, rakurss, fotostāsts, foto kolāža.

Konkursa uzdevuma 4.varianta “Apkārtējās vides pārveide dizaina maketā un fotokolāžās”
 iesniedzamie darbi:
· I kārtas vērtēšanai visiem dalībniekiem;
· konkursa II kārtas dalībnieki II kārtas konkursa dienā iesniedz konkursa I kārtā veikto radošo darbu konkursa II kārtas norises vietā:
1. 2 foto kolāžas.
2. Anotācija (aizpildīta pēc parauga, 3.pielikums), piestiprināta pie foto kolāžas (ar maketu).
3. Darba mape, kur iekļauti darba materiāli.

	

















	
	


Foto kolāžas (2 x A3)




Anotācija (A5, paraugs), piestiprināta (horizontāli) pie foto kolāžas apakšējās malas



Darba mape (uz pusēm pārlocīta A3 lapa)




Konkursa uzdevuma 4.varianta “Apkārtējās vides pārveide dizaina maketā un fotokolāžās” I kārtas vērtēšanas kritēriji (1–30 punkti):
1. Izpēte – vietas izpētes materiāli, skices  (1–10 punkti).
2. Radošais darbs – idejas atspoguļojums maketā un foto kolāžās, foto kolāžu mākslinieciskais risinājums (1–10 punkti).
3. Darba prezentēšana – idejas konceptuālais risinājums un pamatojums, darba eksponēšanas kultūra (1–10 punkti).

2. pielikums
Centra nolikumam Nr. 1.4-1.1/32
“Valsts konkurss Latvijas izglītības iestāžu profesionālās ievirzes
mākslas un dizaina izglītības programmu audzēkņiem
2026./2027. mācību gadā”

Detalizēti konkursa I kārtas vērtēšanas kritēriji

Vērtēšanas kritēriji 1.uzdevuma variantam “Telpiska kolāža “Skolas vides elementi citā kārtībā vai nekārtībā”” (1–30 punkti): 
1. Izpēte – skices, pieraksti, izpētes procesa  atspoguļojums radošajā darbā un darba mapē, 1–10 punkti;
2. Radošais darbs – idejai atbilstošu izteiksmes līdzekļu lietojums maketā un maketa tehniskā kvalitāte, 1–10 punkti;
3. Darba prezentēšana – ieceres atspoguļojums darba nosaukumā un anotācijā, darba eksponēšanas kultūra, 1–10 punkti.

Vērtēšanas kritēriji 2.uzdevuma variantam “Skats pa logu kā ierosme scenogrāfijas izveidei” (1–30 punkti): 
1. Izpēte – grafiskās un krāsu skices, izpētes procesa  atspoguļojums, 1–10 punkti;
2. Radošais darbs – idejai atbilstošu izteiksmes līdzekļu lietojums maketā, maketa tehniskā kvalitāte, 1–10 punkti;
3. Darba prezentēšana – ieceres atspoguļojums darba nosaukumā un anotācijā, darba eksponēšanas kultūra, 1–10 punkti.

Vērtēšanas kritēriji 3.uzdevuma variantam “Dabas objekta attēlojums apaļskulptūrā un modelēšana vidē”  (1–30 punkti):

1.	Izpēte – fotodokumentēšana, skices, fotomateriāli skulptūras modelēšanai vidē, izpētes procesa  atspoguļojums radošajā darbā un darba mapē, 1–10 punkti;
2.	Radošais darbs –  tēlniecisku  izteiksmes līdzekļu lietojums apaļskulptūrā atbilstoši iecerei un darba tehniskā kvalitāte, 1–10 punkti;
3.	Darba prezentēšana – iecere un vēstījums, tā atspoguļojums darba nosaukumā un anotācijā, darba eksponēšanas kultūra, 1–10 punkti.

Vērtēšanas kritēriji 4.uzdevuma variantam “Apkārtējās vides pārveide dizaina maketā un fotokolāžās” (1–30 punkti):
1. Izpēte – vietas izpētes materiāli, skices, 1–10 punkti;
2. Radošais darbs – idejas atspoguļojums maketā un foto kolāžās, foto kolāžu mākslinieciskais risinājums, 1–10 punkti;
3. Darba prezentēšana – idejas konceptuālais risinājums un pamatojums, darba eksponēšanas kultūra, 1–10 punkti.



3. pielikums
Centra nolikumam Nr. 1.4-1.1/32
“Valsts konkurss Latvijas izglītības iestāžu profesionālās ievirzes
mākslas un dizaina izglītības programmu audzēkņiem
2026./2027. mācību gadā”

Konkursa I kārtas darba anotācijas noformējuma paraugs


Anotācijas formāts: A5 (148 x 210 mm); 
Burtu krāsa: melna.
Digitāli aizpildītai anotācijai: burtveidols - Calibri Bold, 14 pt., teksta centrējums - pa kreisi. 
Konkursa I kārtas dalībnieks vai dalībnieku grupa aizpilda anotāciju digitāli vai ar roku (pēc izvēles).
Konkursa II kārtas dalībnieki konkursa I kārtā veiktajam radošajam darbam pievieno anotāciju, kas aizpildīta digitāli.

Anotācijas paraugs, mērogs 1:1

	Vārds, Uzvārds
Abcde Fghij
	Darba nosaukums
Abcdef

	Klase X. klase
	Skola Abcdefghij

	Darba apraksts
Abcdefghijklmn oprs tuvz
























4. pielikums
Centra nolikumam Nr. 1.4-1.1/32
“Valsts konkurss Latvijas izglītības iestāžu profesionālās ievirzes
mākslas un dizaina izglītības programmu audzēkņiem
2026./2027. mācību gadā”

Informācija, kas jānorāda pieteikumā dalībai konkursa II kārtā
elektroniski
https://www.lnkc.gov.lv/lv/pieteikums-profesionalas-ievirzes-makslas-un-dizaina-izglitibas-programmu-audzeknu-20262027-m-g-valsts-konkursa-2kartai

1. Izglītības iestāde:  
2. Metodiskais centrs, kurā izglītības iestāde piesaka dalībniekus konkursa II kārtā:                                                                                                     
	
	· MIKC “Liepājas Mūzikas, Mākslas un dizaina vidusskola”;

	
	· Valmieras Mākslas vidusskola;

	
	· MIKC “Latgales Mūzikas un mākslas vidusskola”;

	
	· MIKC “Latgales Mūzikas un mākslas vidusskola”;

	
	· MIKC Rīgas Dizaina un mākslas vidusskola.


(*atzīmēt izglītības iestādi atbilstoši izglītības iestādes reģionam)

3.Informācija par katru II kārtas dalībnieku:
3.1.  Konkursa dalībnieka vārds, uzvārds;
3.2.  Mākslas skolas klase;
3.3.  I kārtā piedalījies ar individuālu darbu vai grupas darbu;
3.4.  II kārtā piedalīsies individuāli vai pārī; 
3.5.  II kārtā piedalīsies jaunākajā vai vecākajā grupā;
3.5.1. Ja dalībnieks piedalīsies pārī, lūdzu norādīt 2. dalībnieku;
3.6.  Pedagoga/u vārds, uzvārds;
3.7.  Kontktpersona.

